Volsdalen kyrkje

Volsdalen kyrkje er ei kyrkje med vifteplan i Ålesund kommune i Møre og Romsdal. Kyrkja er tilnærma naustforma og oppført i tre. Taket er tekka med skifer. Frans Widerberg har laga altartavle (motiv: Jesu inntog i Jerusalem) og glasmåleri til kyrkja. Glasmåleria står som ei søyle frå golv til tak bak altaret. Preikestolen i tre vart laga av Bjørn Siem, og døypefonten vart teikna av arkitekten. Kyrkja har to orgel: eit pipeorgel med 25 registre bygd av Vestre orgelfabrikk (1976) og eit orgelpositiv med 4 registre bygd av Marcussen & Søn (1983). Det er ikkje kyrkjegard attmed kyrkja. Kjelder Rasmussen, Alf Henry (1993). «Volsdalen kirke, Ålesund». Våre kirker. Norsk kirkeleksikon. Kirkenær: Vanebo forlag. s. 292. ISBN 82-7527-022-7. Bakgrunnsstoff Kyrkjesøk Ålesund kyrkjelege fellesråd Arkivert 2015-01-10 ved Wayback Machine. Volsdalen kyrkje i kulturminnesok.no, nettstaden til Riksantikvaren Fotnotar